CELEX: 62008CB0104
Language: et
Date: 2008-06-19 00:00:00
Title: Kohtuasi C-104/08: Euroopa Kohtu 19. juuni 2008 . aasta määrus (Unabhängiger Verwaltungssenat des Landes Oberösterreichi(Austria) eelotsusetaotlus) — Marc André Kurt versus Bürgermeister der Stadt Wels (Kodukorra artikli 92 lõige 1 ja artikli 104 lõige 3 — Põhivabadused — Euroopa Liidu põhiõiguste harta — Siseriiklike õigusnormidega sätestatud diplomi omamise tingimus autokooli pidamiseks vajaliku litsentsi väljaandmiseks — Liikmesriigi oma kodanike diskrimineerimine võrreldes teiste liikmesriikide kodanikega)

8.11.2008   
            
            
               ET
            
            
               Euroopa Liidu Teataja
            
            
               C 285/13
            
         Euroopa Kohtu 19. juuni 2008. aasta määrus (Unabhängiger Verwaltungssenat des Landes Oberösterreichi(Austria) eelotsusetaotlus) — Marc André Kurt versus Bürgermeister der Stadt Wels
   (Kohtuasi C-104/08) (1)
   
   (Kodukorra artikli 92 lõige 1 ja artikli 104 lõige 3 - Põhivabadused - Euroopa Liidu põhiõiguste harta - Siseriiklike õigusnormidega sätestatud diplomi omamise tingimus autokooli pidamiseks vajaliku litsentsi väljaandmiseks - Liikmesriigi oma kodanike diskrimineerimine võrreldes teiste liikmesriikide kodanikega)
   (2008/C 285/22)
   Kohtumenetluse keel: saksa
   Eelotsusetaotluse esitanud kohus
   Unabhängiger Verwaltungssenat des Landes Oberösterreich
   Põhikohtuasja pooled
   
      Kaebuse esitaja: Marc André Kurt
   
      Vastustaja: Bürgermeister der Stadt Wels
   Ese
   Eelotsusetaotlus — Unabhängiger Verwaltungssenat des Landes Oberösterreich –Euroopa Ühenduse asutamislepingu ning Euroopa Liidu lepingu põhimõtete ning nendest tulenevate vabaduste ning Euroopa Liidu põhiõiguste harta artiklite 16 ja 20 tõlgendamine — Siseriiklikud õigusnormid, millega luuakse loasüsteem autokooli asutamiseks, pidamiseks ja juhtimiseks ning millega nähakse ette diplomi omamise tingimus — Liikmesriigi oma kodanike diskrimineerimine võrreldes teiste liikmesriikide kodanikega, kes kasutavad ühenduse õigusest tulenevaid õigusi ning kes ei ole tingimata allutatud diplomi omamise tingimusele
   Resolutiivosa
   
               1.
            
            
               EÜ artiklitega 12, 43 ja 49 ei ole vastuolus liikmesriigi õigusnormid, mille alusel keeldutakse sellises olukorras nagu põhikohtuasjas tunnistamast asjaomase liikmesriigi kodaniku omandatud kutsealast kvalifikatsiooni võrdväärseks diplomiga, mida selle sama regulatsiooniga nõutakse kõnealuses liikmesriigis iseseisva autooli pidamiseks.
            
         
               2.
            
            
               Euroopa Ühenduste Kohtul puudub ilmselgelt pädevus, et vastata Unabhängiger Verwaltungssenat des Landes Oberösterreichi esitatud teisele ja kolmandale küsimusele.
            
         
      (1)  ELT C 142, 7.6.2008.